**Sallafort 13 d’Octubre 2018**

El 2018 i en un país de la Unió europea, a l’Estat espanyol:
líders polítics i representants d'associacions són processats, empresonats o exiliats per organitzar un referèndum. Cantants i artistes són processats, condemnats a anys de presó o exiliats per cantar, expressar idees o simplement insultar a Déu ... o la seva mare.

El 2018 en un país de la Unió europea, a l’Estat espanyol:
la justícia requereix dos anys i mig de presó contra onze membres d'un CDR que es van encadenar a l'entrada d'un tribunal per denunciar la repressió de l'estat. Els joves són perseguits, amenaçats de presó, prohibits de sortir del seu poble (Tamara) o exiliats per haver-se manifestat, bloquejat una carretera o aixecat una barrera de peatge. La seva militància no violenta és qualificada de terrorisme i punible amb 30 anys de presó.

30 anys de presó per aixecar una barrera de peatge, cal una prova més evident d'una justícia espanyola al servei del terrorisme d'estat?

Mobilitzar desenes de guàrdies civils armats i encaputxats, sense oblidar, evidentment, convocar la premsa, per detenir un jove de 25 anys, Adrià Carrasco, culpable d’haver permés la gratuïtat d’una autopista... ridícul.
 Durant el registre de casa seva, trobar cordes i dir que són "metxes" ... ridícul.
 Tot i un dispositiu completament desproporcionat: el carrer tancat, desenes de “rambos” armats, els mitjans de comunicació, l’Adrià s’escapa per la finestra del darrera del pis ...

El ridícul és un indicador fiable dels vells règims autoritaris i corromputs que no volen desaparèixer.

A casa de l’Adrià, en el registre han trobar cartells per la democràcia i la llibertat ... un veritable botí de guerra. Sí, avui al cor d'Europa, els líders polítics, el sistema de justícia, la policia, l'exèrcit i els mitjans de comunicació espanyols han declarat la guerra a la democràcia, les llibertats individuals i els drets fonamentals.

L’Adrià va haver d'exiliar-se a Bèlgica per no patir una justícia d’excepció al servei del dogma de la sagrada unitat d'Espanya.
 Una justícia que condemna, castiga i empresona sense judici els que s'atreveixen a expressar pacíficament idees que desafien un sistema obsolet i corrupte.
 Una justícia que diu en veu alta que la seva ideologia fa de codi penal.
 En resum, una justícia que encarna i assumeix la negació de la justícia, una justícia de guerra.

A Bèlgica, lliure, l’Adrià continua la lluita per les seves idees i la defensa dels seus drets fonamentals.

Som nombrosos, a banda i banda d'aquesta frontera administrativa, d'haver ascendit el Sallafort per expressar la nostra solidaritat amb totes aquelles i aquells que pateixen les represàlies d'un estat en guerra contra una part de la població.

Adrià, les teves esperances són les nostres esperances, ets a casa teva en tots els països lliures, perquè la llibertat no admet fronteres, nosaltres som aquí avui per demostrar que les portes de l’Albera estan obertes i que els defensors de la democràcia i les llibertats sempre han tingut, i sempre tindran, un lloc de pas i un lloc entre nosaltres.